5 preguntas sobre o programa de bolsas para estudar no Campus de Lugo da USC – Para estudar Lugo
5 preguntas sobre o programa de bolsas para estudar no Campus de Lugo da USC
O prazo de preinscrición para te matriculares por vez primeira na universidade neste mes de setembro comeza o vindeiro luns. Talvez oíches falar do Campus de Lugo, do programa de bolsas da Deputación e é posible que aínda non teñas tomada a túa decisión. Nós resolvémosche neste post 5 preguntas sobre o programa de bolsas para estudar no Campus de Lugo da USC e darche o último empurrón para que te aventures en Lugo 🙂
En que consiste o programa de bolsas da Deputación de Lugo?
En xuño deste mesmo ano, o presidente da Deputación de Lugo, José Ramón Gómez Besteiro, e o reitor da USC, Juan Manuel Viaño Rey, asinaron un protocolo de colaboración entre Deputación e Universidade para a inmediata posta en marcha dun Plan de Choque en Impulso do Campus de Lugo que inclúe 13 medidas. Dentro destas 13 medidas, concretouse a elaboración dun plan de bolsas para gastos de matrícula nas titulacións nas que non se cobren as prazas. Desta forma, ao te matriculares por vez primeira no Campus de Lugo da Universidade de Santiago de Compostela, recibirás nada máis e nada menos que un desconto no 50% da túa matrícula en determinadas carreiras.
Como teño que facer para beneficiarme do programa #ParaestudarLugo?
O primeiro que tes que facer é tomar unha decisión: elixe unha das especialidades para que o teu futuro empece nunha das titulacións. Despois, só tes que acceder á páxina web da USC, seleccionar a ligazón coa matricula e formalizar o proceso. No momento de pagar xa se che descontará de xeito automático o 50% do importe da matrícula. Este plan de bolsas xa foi ofrecido para os estudantes que se matricularon en xullo e 145 persoas beneficiaronse dos descontos. Vas quedar ti sen el agora en setembro?
Como podo ampliar a información sobre o Programa?
A preinscrición no prazo de setembro comeza o próximo luns 29 de setembro e prolongarase ata o 1 de outubro. Se tes algunha dúbida sobre o programa de bolsas ou queres ampliar a información sobre graos, facultades ou sobre o Campus de Lugo, podes contactar con nós a través de diferentes vías:
Pregúntanos o que queiras vía Twitter en @UniversidadeUSC
Lembra: Lugo está agardándote. Aventúraste?
Previous 2 últimos días para facerte co desconto do 50% na matrícula no Campus de Lugo. Bule!
Next Xamón de pavo, de porco e… tamén de bonito?